b'\n_START_ARTICLE_\nKlub slovenskih biciklistov\n_START_PARAGRAPH_\nKlub slovenskih biciklistov (kratica KSBL) je prva slovenska kolesarska organizacija, ustanovljena v Ljubljani leta 1887, katere ustanovitelji so bili: dr. Demeter Bleiweiss, Milan Levstek, Viljem Mayer, Ernest Ko\xc5\xbeelj, Rudolf Vesel, mesto predsednika pa je prevzel Ivan Tav\xc4\x8dar. Dru\xc5\xa1tvo je bilo ustanovljeno iz narodnostnih razlogov, in sicer kot protiute\xc5\xbe leta 1885 ustanovljenemu nem\xc5\xa1kemu kolesarskem klubu Laibacher Bicycle-Club (LBC).'